ना नीमन काम करे ना दरबारे ध के जाय – बतंगड़ 52 – Anjoria\nसितम्बर 11, 2017 ना नीमन काम करे ना दरबारे ध के जाय, बतंगड़\nप्राइवेसी के मुद्दा एहघरी पब्लिक में बा. केहू हरान त केहू परेशान बा आपन प्राइवेसी बनवले राखे खातिर. ऊ लोग चाहत नइखे कि ओह लोग के राज खुलि जाव. कहि देब हो राजा राति वाली बतीया कहि कहि के उनुका के उघार मत करा देव केहू. आ सभले बेसी चिन्ता ओह लोग के बा जिनकर करीया कमाई, कुकरम सामने आवे के डर बा. उनुका पैन बनवावे में दिक्कत ना रहल काहे कि कई गो पैन बनवावल सहज रहुवे. दिक्कत आधार से बा. दू गो आधार बन ना सके आ सरकार जे बिया कि गरदन दबवले जात बिया. गँवे-गँवे हर काम खातिर आधार जरुरी करत जात बिया. आधार का चलते ऊ लोग बेआधार होखे का कगार प आवत जात बा. से आधार के विरोध करत बा लोग. अब एकर चिन्ता ऊ लोग करत रहे चलीं देखल जाव कि आपन निजता के बचा के राखल कतना आसान बा.\nपढे जाएब त नामम लिखवावे के पड़ी. अब ले बाप माई जतना पढ़ा दीहल ओतने प रोक दीं कि राउर निजता के जानकारी पसरे से रोकल जा सके. कतहीं नौकरी खातिर दरखास्त मत लगाईं काहे कि ओहिजा अपना पढ़ाई, अनुभव, बाप-महतारी, अता-पता के जानकारी देत फोटउवो लगावे के पड़ी आ दस्तखतो करे के पड़ी. बैंक में खाता जिन खोलीं काहे कि ओहिजो बहुत कुछ जानकारी दीहल जरुरी होखी. दोस्ती-हितई-मितई से फरदवला रहीं. काहे कि जतने बड़हन दायरा होखी रउरा हित-मीत के ओतने बड़हन खतरा होखी राउर निजता उघार होखे के. मोबाइल हटा दीं. अगर बहुते जरुरी होखल त बेस्मार्ट आ बिना फीचर वाला फोन राखीं. काहे ई ससुरा मोबाइल वालन के सगरी जानकारी हो जाला कि रउरा कन्टैक्ट लिस्ट में के-के बा, रउरा कहाँ-कहाँ केकरा-केकरा से आ का-का बतियावत बानीं. इन्टरनेट प त भुलाइयो के मत जाईं. काहे कि ओहिजा कुछऊ निज नइखे रहे वाला. गूगल बाबा सब जान जालें कि रउरा का पढ़त बानीं, का देखत बानीं आ ओही हिसाब से ऊ रउरा फोन भा कम्प्यूटर प विज्ञापन ठेले लागेलें. रउरा रंगीन मिजाजी, राउर पसन्द-नापसन्द सभ के जानकारीं उहाँ का लगे बा. ओतना जतना शायद रउरो अपना बारें में ना जानत होखब. कवनो काम-धंधा रोजी-रोजगार मत करीं काहे कि करब त पता ना कतना जगहा राउर जानकारी दर्ज करावे के पड़ी. हाटे-बाजारे मत निकलीं काहे कि ओहिजो रउरा के जाने-चिन्हे वाला लोग भेंटा जाई आ ओह लोग के दुआ-सलाम ओह लोग से बातचीत से कुछ अउरीओ लोग रउरा बारे में जान जाई. ट्रेन से गइल जरुरी होखे त आरक्षण मत कराईं. ट्रेन-बस में एकदम चुप्पी सधले रहीं. बाकिर टिकट देखावहीं के पड़ी आ ओकरा से पता चल जाई कि कहाँ जात बानीं. से कहीं अइला-गइला के जरुरत नइखे. राउर त बहुते कुछ निजला राउर बाप-महतारीं उघार क दीहलें रउरा ई सभ गलती मत दोहराईं. अपना बाल-बचवन के कहीं दाखिला मत कराईं. ओकनी के दोसरा बचवन से बचा के राखीं. ओकनी के कवनो नाम मत राखीं. काहे कि निजता उघार होखे के शुरुआत ओहीजे से हो जोलो जब केहू के नाम रखा जाला. अब दोसरा के ई जनला के का जरुरत बा कि रउरा के हईं, का हईं. कहीं से सब्जी मीट मत खरीदीं काहें कि ओकरा पता चल जाई कि रउरा का खाइलें आ इहो निजता उघार होखल हो जाई. कवनो जमीन-जायदाद मर-मकान मत बनाईं. काहे कि बहुते लोग जान जाई कि ई मकान केकर ह, ई जमीन केकर ह. बेटा-बेटी के शादी-बिआह का फेर में मत पड़ीं काहे कि ओहू में देखनवरु आवे लगीहें आ ऊ लोग पता ना रउरा निजता में कतना गहीरा ले घुसे से कोशिश करी. रउरा कहाँ के हईं, राउर जात-पाँति, गोत्र, अमहर-ममहर का बारे में सवाल करींहें.\nले-दे के अइसन कुछ मत करीं कि लोग रउरा बारे में जान सको. शायद एही से ई पुरान कहाउत चलत आइल बा कि – ना नीमन काम करे ना दरबारे ध के जाय.\n(3 सितम्बर 2017 का दिने समाज्ञा अखबार में अँजोर भइल)\nबघवा के डर नइखे टीपटीपवा के डर बा – बतंगड़ 51


‘टाईगर’ में प्रवेशलाल के नया लुक – Anjoria\n‘टाईगर’ में प्रवेशलाल के नया लुक\nMay 13, 2013 Editor मनोरंजन 0\nसिनेमा भोजपुरी के स्टार अभिनेता प्रवेशलाल यादव जल्दिए रिलीज होखे जात अपना अगिला फिलिम ‘टाईगर’ में एकदमे नया लुक में नजर अइहें. ई लुक होखी दाढ़ी मुछधारी प्रवेशलाल के जे एंग्री यंग मैन बनल बाड़ें आ फिलिम के टाईटल भूमिका में शानदार एक्शन करत नजर अइहें.\nबैनर – निरहुआ इंटरटेन्मेंट प्रा॰ लि॰\nनिर्माता – दिनेशलाल यादव निरहुआ\nनिर्देशक – जी० सुब्बाराव.\nगीतकार – प्यारेलाल यादव, आ विनय बिहारी\nसंगीतकार – राजेश-रजनीश\nमुख्य कलाकार – प्रवेशलाल, शुभी शर्मा, मनोज टाईगर, तेज बहादुर यादव, समर्थ चतुर्वेदी आ अवधेश मिश्रा.\nटोरोंटो में परफार्म करीहें पाखी हेगड़े


जनवरी 2012 – पृष्ठ 10 – Anjoria\nजनवरी 7, 2012 OmPrakash Singh\n– डा॰ जनार्दन सिंह अपना महान भारत देश के भोजपुरी इलाका, पूर्वी यूपी आ पश्चिमोत्तर बिहार, के आपन व्यथा बा, आपन त्रासदी बा. ब्रितानवी हुकुमत इहां के लोगन के बहादुरी…\nलखनऊ से प्रकाशित होखे वाली साप्ताहिक भोजपुरी पत्रिका “भोजपुरिया अमन” के ३० दिसम्बर वाला अंक में अरूण कुमार मिश्र के एगो साक्षात्कार छपल बा. ओही साक्षात्कार के एगो टुकड़ा एहिजा…\n– पाण्डेय हरिराम कोलकाता के इंदिरा भवन के नाम बदलला से शुरू भइल पश्चिम बंगाल में कांग्रेस आ तृणमूल कांग्रेस का बीच के बढ़त तनाव के असर अब दिल्लीओ में…\nजनवरी 6, 2012 OmPrakash Singh\n– प्रशांत निशांत ७ जनवरी २०१२ का दिने बलिया का आर॰डी॰पब्लिक स्कूल, सुखलपुरा, धरहरा में सबेरे साढ़े एगारह से साँझ चार बजे ले, साते जनवरी के पटना में यशी फिल्म्स…\nजनवरी 6, 2012 Editor\n– शशिकान्त सिंह बिहार में सफलता का डंका बजा चुकी भोजपुरी फिल्म ‘मल्ल युद्ध’ अब 13 जनवरी, 2012 से मुंबई में हंगामा बरपाने वाली है. जबरदस्त एक्शन और कॉमेडी से…\nभारत के एक हजार साल पुरान देशज भाषा भोजपुरी अपने देश में आजु सौतेलापन के शिकार बिया. राजनेतवन आ केंद्र सरकार के अनदेखी का चलते भोजपुरी दसियन बरीस से संवैधानिक…\nजनवरी 5, 2012 Editor\n– स्पेस क्रिएटिव मीडिया अपने अनप्रोफेशनल रवैये और दिशाहीनता के कारण भोजपुरी सिनेमा भले ही इन दिनों आलोचना के केंद्र में हो लेकिन इसकी समृद्ध परम्परा और मिठास के मुरीद…\nछपरा के कटहरी बाग महाबीर स्थान में कृष्णकुमार वैष्णवी और नूतन गुप्ता की दुलारी बेटी वैष्णवी सारण सेंन्ट्रल स्कूल में कक्षा सात की छात्रा है परन्तु अपनी अभिनय कला से…\n– शशिकान्त सिंह, रंजन सिन्हा हिन्दी फिल्मों के शहंशाह अमिताभ बच्चन और डांसिंग क्वीन सीमा सिंह में क्या समानता है शायद कुछ नहीं, मगर कुछ समानता है. अमिताभ बच्चन और…\n– शशिकान्त सिंह, रंजन सिन्हा भोजपुरी फिल्मों के सुपर स्टार विनय आनंद का इस वर्ष भोजपुरिया पर्दे पर वर्ष 2012 में पूरी तरह कब्ज़ा होगा. विनय आनंद की इस साल…\n– समरजीत शनि के बारे में आम धारणा यह है कि जब किसी इंसान के जीवन में आते हैं तो साढ़े सात साल तक आदमी परेशान रहता है. शनि की…


Lustam Pustam\nभोजपुरी लस्टम पस्टम\nकहाँ से आइल पत्नी\n- जयन्ती पाण्डेय\nरामचेला लस्टमानंद से पुछलें, ई पत्नी कहाँ से आइल ?\nबाबा कहलें, पति से. संसार के असंख्य प्राणियन में एगो प्राणी होला जेकर नाम हऽ पति. पति नाम के ई प्राणी केहू ना केहू के मालिक भा स्वामी होला. राष्ट्रपति राष्ट्र के प्रधान होला, सभापति सभा के. आ ऊ जे सबके मालिक ह ओहु के पतिये कहल जाला. पत माने परमेश्वर. पति बा त पत्निओ बा.\nपति के स्त्रीलिंग पत्नी कइसे हो गइल ?\nई त मालूम नइखे. पति के स्त्री पतिनी हो, ई त स्वाभाविक ह. पतिनी पति का उल्टा होली सँ. आज पति के परमेश्वर माने के ढकोसला कर तारी सँ. अब ना त पति परमेश्वर रहल, आ नाहीं परमेश्वर के केहू पति मानेला. एगो मीरे रहली जे गिरधर गोपला के पति मनले रही. अब मीरा के परंपरा त खतम हो गइल. अधिकतर लोग नास्तिक भइल जा रहल बा. जब परमेश्वरे ना रहले त भला पति कहाँ रही ?\nबाकिर पति केहू होखो, ऊ हमेशा प्रधान होला. ओकरा के प्रधानपद से ना हटावल जा सके. द्रोपदी के पाँच गो पति रहे लोग. बाकिर ई नइखे मालूम कि प्रधानपति के रहे ? ना आजु ले तय हो पावल. सभे अपना जगहा प्रधान रहे. द्रोपदी खुदे ई मानत रहली. अबही ले पत्नीए लोग पति के नाम के सहारा लेत देखल गइल बा बाकिर अब कुछ जगहा बेचारा पति लोग बा जे पत्नी के पद के सहारा ले रहल बा.\nअखबारन में अकसर पढ़े के मिले ला कि पति बेसहारा हो गइल, पति के चलत नइखे वगैरह वगैरह, पढ़ के हरान रह जाये के पड़ेला. आजकल के पत्नी का एक से बेसी पति राखत बाड़ी सँ? ओकनी में से एगो के प्रधानपति के दर्जा दे देतारी सँ. इहो आश्चर्य लागेला कि अखबारन में खाली प्रधानपति का बारे में समाचारा कहे छपेला ?\nआखिरकार रामचेला एह समस्या के समाधान जोहलें. कहलें कि जरुरत से ज्यादा तरजीह देबे से प्रधानपतियन के प्रधानत्व हथफेर में लिहल प्रधानत्व होला जे ऊ लोग अपना पत्नी से प्राप्त करे ला जे गाँव पंचायत के चुनल प्रधान होला. अब पत्नी प्रधान बिया त ओकर पति प्रधानपतिए होला. अबही ले त पत्नी अपना पति से प्रभुत्व चोरावत देखल जाले. जइसे पति डाक्टर बा त पत्नी डाक्टराइन. पति मास्टर ह त पत्नी मास्टराइन. अब समय बदल गइल बा आ पति लोग मजबूरन पत्नी से प्रभुत्वे रहल बा.\nमजबूरी में किनाइये गइल कार


ईया हो | आकृति विज्ञा | जोगीरा\nHome भोजपुरी साहित्य भोजपुरी कविता ईया हो | आकृति विज्ञा\nपरनाम ! स्वागत बा राउर जोगीरा डॉट कॉम प, रउवा सब के सोझा बा आकृति विज्ञा जी के लिखल भोजपुरी कविता ईया हो, पढ़ीं आ आपन राय जरूर दीं कि रउवा आकृति विज्ञा जी के लिखल भोजपुरी कविता कइसन लागल आ रउवा सब से निहोरा बा कि एह कविता के शेयर जरूर करी।\nहम्मे नीनि अवते न रहे\nरतिया भर लोर बनिके\nअँखियां से चूअत रहे\nजवना बदे एक्को आखर\nरून्हल गटई पार न क पवलसि\nटूटहा रूद्राक्षे क माला नीयन\nतीनिर बीनिर परल बा\nपरल कहाँ ?\nफेकल बा हे!\nमारल मति अपने अलंगिये\nएने ओने भागतिया स।\nअस लागेला कि\nआन्ही बीति गईल\nबकि उड़ा ले गईलि\nओ बीरिछिया के परान\nबईठति रहे गऊरईया\nकूहूंकति रहे कूजरि\nबऊआत रहे तोता\nपहुना के अईला के सनेस\nबांचत रहे कऊआ\nसूति जाति रहे पटा के\nकब्बो कब्बो चकया\nचकई जोहत बेरि लड़ि जा\nऊँचकी पुलई से।\nजवना के मोट सोंट ताना देखि\nआपन कपार खजुआवे लिलगाई\nपीठिया एकटक्के रगड़ति रहे\nचन्नरवा के गभिनकी भईंसिया\nओहि आंड़े ठेप्पा के लिसान गोंजत\nटिप्प मरा जा बबली।\nओहि बीरिछिआ तरे\nबईठें से मजूरहा\nमार लेत रही सन दुई नीनि।\nबड़की काकी खाति रहे\nकाका से चोरा के मीठ मान..\nआ छोटका भईया\nधीरे से निहारि लें\nमन भरि के\nपरकसवा के चऊथकी दीदी के।\nजेठ के चढ़लि दुपहरिया बेरि\nपंडित महरी चरवाहा मुंशी फकीर\nसब सुस्तावे ओहि तरे\nजईसे छोटके लईकवे\nलुका जाने सन\nईया के कोठरी में\nचाहे माई के अँचरा में…\nपिछला लेखरूपईया आऊर सोहरत कऊना काम के\nअगिला लेखदीपक तिवारी जी के लिखल कुछ भोजपुरी कविता आ गीत


सेर प तीन सेर – टटका खबर\nसेर प तीन सेर\nपाकिस्तानी सेना के मिजाज ठिकाने लगावे में लागल भारत के सेना सोमार का दिने ओकर भुरकुच निकालत एगो मेजर समेत सात गो पाकिस्तानी सैनिकन के ठिकाने लगा दिहलसि. पिछलका सरकार में सेना के हाथ बान्हल रहत रहुवे आ ओकरा मजगर जबाब देबे के इजाजत ना मिलत रहुवे. नयकी सरकार एह बारे में सेना के पूरा छूट दे दिहला बिया. एकर फायदा ई भइल बा कि अब पाकिस्तान के हर हरकत के कड़ेर जबाब मिले लागल बा.\nभारत के सेना प्रमुख विपिन रावत दिल्ली में सेना दिवस प आयोजित कार्यक्रम में पाकिस्तान का खिलाफ अउरी सख्ती अपनावे के बाति कहलन. शायद एही अनेसा से बँवारा गिरोह के नेता डी राजा इनका बहाली के पुरजोर विरोथ कइले रहलन. पिछला दिने जजन के एगो चौकड़ी के उकसावहुं में उनकर हाथ होखे के अनेसा जतलावल जात बा. हालांकि डी राजा अपना हड़बड़ी में बड़ा मेहनत से तइयार कइल जज विद्रोह के प्लान बिगाड़ दिहलन.\nTags: जजन के चौकड़ी, डी राजा, पाकिस्तान, सेना


बलिया गैंग रेप के चारो आरोपी पकड़इले – टटका खबर\nबलिया जिला के मैरीटार में अतवार के रात चार गो लड़िका गाँवे के लइकी का साथे गैंगरेप कइले. लइकी अपना माई के बोलावे जात रहुवे जब चारो ओकरा के जबरिया अपना गाड़ी में चढ़ा लिहले आ बारी बारी से ओकरा से रेप कइले. मंगल का फजीरे पुलिस चारो आरोपियन के गाँवे से पकड़ लिहलसि. एह चार गो में से दू गो आरोपी नाबालिग बतावल जात बाड़ें.\nTags: बलिया, मैरीटार, रेप


Bhojpuri: पाले खां आजादी खातिर लड़ले, अउर तालिबान बर्बादी खातिर- Movie Palay Khan Know All About the Story And Taliban news – News18 हिंदी\nBhojpuri: पाले खां आजादी खातिर लड़ले, अउर तालिबान बर्बादी खातिर\nगुलशन नंदा के किताब पs पाले खां के नाम से सिनेमा बन ल रहे। 1986 में बनल ई सिनेमा में जैकी सर्राफ पाले खां बनल रहन। लेकिन अब सुनs असल पाले खां के बारे में। पाले खां के ओरिजनल नाम पाले शाह खोस्ती रहे। खोस्त अफगानिस्तान के एक राज्य हs जे पाकिस्तान के सीमा से नजदीक बा।\nLast Updated : August 30, 2021, 11:02 IST\nबासुकीनाथ अखबार पढ़ के कहले, मेवा खातिर मशहूर अफगानिस्तान का अब लाश के कब्रिस्तान बन जाई ? काबुल हवाई अड्डा पs मानव बम धमाका में डेढ़ सौ से अधिका लोग मारल गइले। तालिबान अउर ओकर समर्थक आपन असली रूप देखा देले। लेकिन खौफ के खेती बहुत अधिक दिन तक ना चले। लादेन गइले। बगदादी गइले। एक दिन तालिबान के सरगना भी मारल जइहें। एतना सुन के कपिलदेव बासुकीनाथ के हाथ से अखबार लेले। अखबार में काबुल के खूनखराबा वला फोटो छपल रहे। ई देख के कपिलदेव कहले, कइसन समय आ गइल ! आज से 35 साल पहिले हम एगो सिनेमा देखले रहीं ‘पाले खां’। ई अफगानी मूल के बीर बांकुड़ा पाले खां के कहानी रहे जे अंग- शान खातिर अंगरेजी सरकार के सामने कबो ना झुकले लेकिन आज तालिबान विदेशी ताकत के हाथ में खेल रहल बा।\nआजादी के दीवाना रहले पाले खां\nबासुकीनाथ के सिनेमा में बहुत कम दिलचस्पी रहे। कहले, सिनेमा में देखावल बात केतना सही होई ? तब कपिलेदव कहले, न अइसन बात नइखे, जेसे रसेल अउर रोनाल्ड कोहन जइसन लेखक भी पाले खां पs किताब लिखले बाड़े। एकरा अलावा भारत के सबसे सफल उपन्याकार गुलशन नंदा भी पाले के जीवन पs किताब लिखले बाड़े। गुलशन नंदा के किताब पs पाले खां के नाम से सिनेमा बन ल रहे। 1986 में बनल ई सिनेमा में जैकी सर्राफ पाले खां बनल रहन। लेकिन अब सुनs असल पाले खां के बारे में। पाले खां के ओरिजनल नाम पाले शाह खोस्ती रहे। खोस्त अफगानिस्तान के एक राज्य हs जे पाकिस्तान के सीमा से नजदीक बा। पाले खां के पुरखा खोस्त के बसिंदा रहन एह से एह लोग के नाम में खोस्ती जुट गइल। कुछ समय के बाद पाले खां के परिवार अफगानिस्तान से पाकिस्तान के बलूचिस्तान आ गइल। पाले खां के लालन पालन बलूचिस्तान में भइल। पाले खां बहुत बहादुर जोधा रहन अउर अपना कबीला के आजादी खातिर समर्पित रहन। ओह घरी बलूचिस्तान ब्रिटिश भारत के हिस्सा रहे। 1930 में पाले खां आपन सशस्त्र संगठन बना के अंगरेजी राज के खिलाफ लड़ाई लड़े लगले। पाले खां अफगानी पठान (पख्तून) रहन। उनका के अखंड भारत के महान स्वतंत्रता सेनानी मानल जाला। 1947 में आजादी के समय जब भारत अउर पाकिस्तान के बंटवारा हो गइल तs पाले खां बलूचिस्तान में ही रह गइले। 1951 में ऊ दुनिया के अलविदा कह देले रहन।\nनाश के कारण बनी तालिबान\nबासुकीनाथ तनी अफसोस के साथे कहले, एक अफगानी पठान के प्रति भारत में केतना प्रेम रहे कि उनका जीवन पs सिनेमा भी बन गइल। लेकिन आज देख लs कि तालिबान के पठान अफगानिस्तान में भारत के लोग पs केतना जुलूम कर रहल बाड़े। तब कपिलदेव जबाब देले, तालिबान के अफगानिस्तान में अइला के कीमत अब पूरा दुनिया के चुकावे के होखी। अमेरिका, रूस, चीन पाकिस्तान, ब्रिटेन जइसन देख के जानमाल के नोकसान झेले के पड़ी। रूस भी चेचन्या में कट्टरवादी आतंकियन से जूझ रहल बा। चीन के मुसलमान भी आपन आजादी खातिर हिंसक आंदोलन चला रहल बाड़े। आज रूस अउर चीन तालिबान के पुचकार रहल बा। लेकिन जब तालिबान पलटवार करी तs अकिल ठेकान लाग जाई। इहे तालिबान के नूं अमेरिका पालपोस के खाड़ा कइले रहे, 2001 में ओकरे के डंस देलस। तालिबान ओसामा बिन लादेन के अफगानिस्तान में छिपे के जगह देलस। एकरा बाद अमेरिका में ट्विन टावर कांड होखे में देर ना लागल। खूंखार तलिबान के राज में अफगानिस्तान एक बेर फेर आतंकियन के अड्डा बन गइल बा। काबुल हवाई अड्डा पs बम धमाका के बाद एक बात खाफ हो गइल। अब बिनाश के बीआ बोआ गइल बा।\nसीरिया से भी बदतर मत हो जाए अफगानिस्तान\nकपिलदेव के बात सुन के बासुकीनाथ सवाल कइले, अइसन बात नइखे कि तालिबान के चलते दुनिया में बर्ल्डबार हो जाई। सद्दाम हुसैन के अहंकार के आग में इराक खाक हो गइल। फिलिस्तीन अउर सरीरिया में न जाने केतना साल से मारकाट चल रहल बा। अब बुझात बा कि अफगानिस्तान भी अइसने अशांति के शिकार हो जाई। अभी तालिबान एह बात से इंकार कर रहल बा कि ओकर खोरासान इस्लामिक एस्टेट से कवनो संबंध बा। लेकिन तालिबान के कथनी अउर करनी में अंतर केहू से छिपल नइके। आइएस खोरासन के हक्कानी नेटवर्क से संबंध रहल बा। अभी हक्कानी नेटवर्क, तालिबान के सामूहिक शासन में शामिल बा। एह आधार पs कहल जा सकेला कि दूनो के बीच एक हद तक संबंध बा। लेकिन शासन के लोभ अइसन चीज हs कि भाई-भाई में दुश्मन बना देला। अगर तालिबान अउर इस्लामिक एस्टेट खोरासन में खून खराबा शुरू हो जाई तs तय बा कि अफगानिस्तान के हाल सीरिया से भी बदतर हो जाई।\nमाटी में मिल गइल अमेरिका के शान\nकपिलदेव कहले, कुछुओ कहs काबुल के घटना से अमेरिका के शान माटी में मिल गइल। हालांकि सैनिकन के हत्या के बदला लेवे खतिर अमेरिका अफगानिस्तान में दू एयर स्ट्राइक कर चुकल बा। काबुल कांड के मास्टर माइंड के भी मारे के दावा कइल गइल बा। लेकिन इस्लामिक एस्टेट खोरासन के हिम्मत पs कवनो असर नइखे बुझात। अफगनिस्तान में अमेरिकी सैनिकन पs अभी अउर हमला के चेतावनी दिहल गइल बा। बराक ओबामा के शासनकाल में अमेरिका लादेन के मार के 9/11 के बदला लेले रहे। डोनाल्ड ट्रंप के शासनकाल में अमेरिका इस्लामिक एस्टेट के सरगना अबु बकर बगदादी के मार गिरवले रहे। तs का अब जो बाइडेन के शासनकाल में काबुल कांड के बदला लेवे खातिर इस्लामिक एसिटेट खोरासन के सफाया हो सकेला ? अगर अमेरिकी सैनिक अफगानिस्तान से ना हटिते तs ई दिन ना देखे के पड़ित। अमेरिकी सरकार अफगानी लोग के भगवान भरोसे छोड़ के आपन सैनिक हटावे के फैसला ले रहे। अफगानिस्तान में उथल पुथल मचला के चलते ही डेढ़ सौ से अधिका अदिमी के जान से हाथ धोवे के पड़ल। कपिलदेव के बात सुन के बासुकीनाथ कहले, तूं तs पाले खां के कहानी बड़ा सही समय पs सुनवलs। एक अफगानी पठान आजादी खातिर लड़ल अउर एक पठान (पख्तून तालिबान) आज बर्बादी खातिर लड़ रहल बा। भला बम-बंदूक से आज ले कवनो शासन चलल बा ?\nTags: Afghanistan taliban news, Bhojpuri News, Taliban News


देश दुनिया के खबर भोजपुरी में (22 मई 2015) – टटका खबर\nदेश दुनिया के खबर भोजपुरी में (22 मई 2015)\nबियफे का दिने देश के प्रधानमंत्री रहल स्व॰ राजीव गाँधी के पुण्यतिथि रहुवे बाकिर एह मौका पर उनुका के सरधांजलि देबे खातिर राष्ट्रपति भा उपराष्ट्रपति उनका स्मारक ना चहुँपले. बतावल जात बा कि केन्द्र सरकार के फैसला बा कि अबसे एह तरह के कार्यक्रम सरकार ना कराई आ घर परिवार भा गोल के लोग आपन कार्यक्रम करावल करी. एहसे बियफे के कार्यक्रम कांग्रेस करवले रहुवे. एह कार्यक्रम में अपना दिवंगत पति के सरधांजलि देबे आइल सोनिया गाँधी माथ पर पल्लू राखे के संस्कार ना देखा सकली आ खुले माथ जा के फूल चढ़वली.\nजरूरत पड़ला पर सड़को पर हवाई जहाज उतारल जा सके एह बात के देखे खातिर बियफे का दिने वायुसेना के मिराज लड़ाकू विमान के मथुरा का लगे यमुना एक्सप्रेसवे पर सफलता से उतार लीहल गइल. देश में पहिला बेर कवनो जहाज एह तरह से सड़क पर उतारल गइल. सरकार के योजना बा कि सीमा वाला इलाका में सड़क एह तरह से बनावल जाव कि जरुरत पड़ला पर ओकरा के हवाई पट्टी का तरह इस्तेमाल के साजो सामान आ सेना चहुँपावल जा सके.\nतमिलनाडु में एक बेर फेरू जयललिता के मुख्यमंत्री बनावल जाई. आजु सबेरे उनका आवास पर बोलावल विधायकन के बइठक में उनुका के नेता चुन लीहल गइल. अब शनिचर का दिने उनुका के पाँचवा बेर तमिलनाडु के मुख्यमंत्री पद के किरिया धरावल जाई.\nकश्मीरी अलगाववादी सैयद शाह गिलानी के पासपोर्ट का बारे में राजनीतिक उठापटक के दौर जारी बा. अपना के हिन्दुस्तानी ना माने वाला गिलानी के दुबई जाए ला पासपोर्ट के दरकार बा आ एकरा खातिर अपना दरखास्त में अपना हिन्दुस्तानी नागरिक होखे के बात कहे के पड़ी गिलानी के. एह पर कुछ लोग चाहत बा कि गिलानी के बिना कवनो औपचारिकता करवले पासपोर्ट जारी कर दीहल जाव.\nकेंद्रीय मंत्रिमंडल प्रवासी भारतीयन के निवेश के भारतीय निवेश का तरह से माने के फैसला कइले बावे. एह फैसला से प्रवासी भारतीयन के देश में निवेश बढ़े के उमेद जतावल जात बा. एगो दोसर खबर में आइल बा कि अब भारतीय कंपनी विदेश से रुपिया में करजा ले सकीहें.. एह काम खातिर करजा देबे वाला भारत में आपन प्रतिनिधि कार्यालयो खोल सकीहें.\nइस्लामी आतंकवादी संगठन इस्‍लामिक स्‍टेट सीरिया के आधा से अधिका इलाका पर कब्जा क लिहले बावे आ ओहिजा लोगन के कत्लेआम करे में लागल बावे.\nTags: News in Bhojpuri, भोजपुरी में खबर.


टांग आडाई मन ईच्छित सुख पाई ! – Aapan Birgunj\nटांग आडाई मन ईच्छित सुख पाई !\nअशोक कुशवाहा प्रकाशित मिति - Jun 11, 201520\nकोई के बिच में टांग आडावल हम दुनिया के सर्बश्रेष्ठ काला मानेनी । टांग आडावल के बहुते उपनाम होखेला भोजपुरी में जईसे की अड़चन,बाधा,हस्तक्षेप औरी काबाब में हडी बनल पर एकर उदेश्य एके गो होला आपन स्वार्थ के पूरा कईल औरी दोसरा के दुःख के माजा उठावल । हम लईकाई में प्रत्यक्ष रूप से टांग आडाई संघतिया लोग के लंगड़ी लगा के चाहे झिटका मार के मुहुकुरिये चाहे गड्चिते गिरावे के काम करी औरी जब गिर जाए लोग त उ लोग पर ताली बाजा के चाहे हंस हंस के माजाक उड़ाई सन । धीरे धीरे समय बदलल औरी युग भी बदलल काहे की बदलाव ही दुनिया के नियम मानन जाला ओहिसे टांग आडावे के तरीका भी प्रत्यक्ष से अदृश्य में बदल गईल । अब लोग दोसरा के काम में टांग त अडईबे करे बाकिर अदृश्य रूप से ।\nटांग आडावे वाला काम कौनो नाया काम ना ह । यी काम बहुते सूझ बुझ औरी होसियारी से करेवाला काम ह । अगर एह काम में राउवा योग्य नईखी तब गलती से भी कही आपन टांग ना आडाएम ना त कबो कबो आपन टांग लोग अपने ही अईसन अझुरा लेवे ला की लोग मार के टांग भी तुर देवेला । यी सदियों से अर्थात भगवान जी लोग के समय से नियम पुर्बक चलावल गईल अड़चन ह । हम टांग आडावे वाला कला के पूर्ण योगदान माहारीषी नारद मुनि के देवे नि काहे की उनकर जनम ही भईल रहे सभे कोई के काम में टांग आडावे के औरी दोसरा के परेशानी में डाल के खूब माजा करे के । भगवान कृष्ण पांच पांडव औरी कौरव के बिच में टांग अड़वलन । रावन सीता औरी राम के बिच में टांग घुसईयवलन । रुक्मिणी कृष्ण औरी राधिका के बिच में टांग अड़वली । मोदी जी सोनिया औरी मनमोहन जी के बिच में टांग फसवलन । नेपाल के नेता जी लोग त खैर टांग आडावे के जन्मसिद्ध अधिकारे ले के आइल बा लोग हमनी के देश में टांग आडा के सुख प्राप्ति करेवाला लोग के कौनो कमी नईखे । गाव सामाज से लेके राजनीति चाहे पुरे दुनिया में एकर जाल माकरा नियन फैलल बा । देश में सारकार बानवे में बिपक्षी के टांग आडावल । भाई भाई के बतकही में पडोसी के टांग आडावल । ससुराल के हर काम काज में मेहरारू सन के टांग आडावल । गाव के झगडा में नेता लोग के टांग आडावल । अमेरिका के काम में आतंकबादी लोग के टांग आडावल । भारत के काम में पाकिस्तान के टांग आडावल । सारकारी दफ्तर के काम में सारकारी कर्मचारी लोग के टांग आडावल । टांग आडावला के बहुते बाडका इतिहास बा । टांग आडावल के पीछे एके गो निस्वार्थ भावना होखेला जेकर नाम ह आपन स्वार्थ ।\nनेपाल के राजनीति में टांग आडावल सब के बस के बात ना ह । दुगो पार्टी के बिच में तीसरा कोई के टांग आडावेवाला कलाबाजी कोई मामूली नेता ना बाकिर एगो बहुते योग्य ईमानदारी के साथ बिरोध करे वाला टांग अडाऊ नेता के काम ह । नेपाल के राजनीति में भी सदियों से टांग आडावे वाला राजनीति होते आगईल औरी भाबिस्य में भी होते रही । आज भले ही देश के आठ टुका में बाट देहेले बा लोग बाकिर टांग आडावे वाला टांग आडईबे करी औरी आडाही रहल बा । जेकरा यी सहमती से फायदा ना होई उ औरी का करी । कोई जनजाति के नाम पर, कोई मधेश प्रदेश के नाम पर, कोई भाषा के नाम पर, कोई अधिकार के नाम पर त कोई आपन स्वार्थ के नाम पर सब के टांग आडावे के तरीका अलग अलग बा ।\nराउवा कौनो सरकारी दफ्तर में जाई सरकारी बाबु राउर काम में टांग आडईहे ओकरा पीछे उनकर स्वार्थ रही लक्ष्मी प्राप्ति । सास, नन्द के बिच में पतोह टांग अडईहे उनकर स्वार्थ रही अशांति । हर काम में टांग अडावाल के माजा ही कुछ और होखेला । गलत काम में कबो टांग ना आडावे के यी बात हमनी के पुरनिया लोग भी कहेला की गलत काम ना करे के ओहिसे हम सभे कोई से निहोरा करेम के कभी भी रौउवा लोगन टांग आडाएम त सही काम में ही आडाएम ना की गलत काम में । कबो भूल के भी कौनो मरद मेहरारू के बिच में मत टांग आडाएम ना त ओकर बड़का कीमत चुकावे के पड़ेला ।\nदेखि स्थानीय कलाकार अली आ महतो के वॉटर कलर चित्रकला के अद्भुत नजारा (फोटो फीचर )\nसानो पाइला द्वारा मजदुर दिवस के उपलक्ष्य में नि:शुल्क स्वास्थ्य शिविर संपन्न\nबेधड़क, दिलफेंक डान्स से झूमल वीरगंज-“फ़्लैश मॉब” के भईल शुरुआत


अंतर्राष्ट्रीय नर्स दिवस - विकिपीडिया\nअंतर्राष्ट्रीय नर्स दिवस (अंगरेजी: International Nurses Day, इंटरनेशनल नर्सेस डे) या आइ॰एन॰डी॰ (IND) पुरा दुनिया में मनावल जाये वाला दिवस हवे जवन हर साल 12 मई के मनावल जाला। ई दिवस समाज के खातिर नर्स लोगन के योगदान के तारीफ में मनवल जाला।\nइंटरनेशनल काउंसिल ऑफ नर्सेस (नर्स लोगन के अंतर्राष्ट्रीय समीति) एह दिवस के 1965 से हर साल मनावेले।\nजनवरी 1974, से एकरा के मनावे के दिन 12 मई के चुनल गइल जवन की फ्लोरेंस नाइटेंगल के जन्म दिवस हवे। फ्लोरेंस नाइटेंगल के आधुनिक नर्सिंग के संस्थापक मानल जाला। हर साल एह दिवस पर आइ॰सी॰एन॰ इंटरनेशनल नर्सिंग डे किट तइयार करे ले आ बांटेले जवना में नर्सिंग में उपयोगी शिक्षा आ आम जानकारी होला।\nआइ॰सी॰एन॰ के घोषित सालाना थीम:\n1988 – सुरक्षित मातृत्व\n1989 – इस्कूल में नर्सिंग\n1990 – नर्स लोग आ पर्यावरण\n1991 – मानसिक स्वास्थ्य - एक्शन में नर्स लोग\n1992 – स्वस्थ बुढ़ापा\n1993 – गुणवत्ता, कीमत आ नर्सिंग\n1994 – स्वस्थ राष्ट्र खातिर स्वस्थ परिवार\n1995 – महिला स्वास्थ्य\n1996 – नर्सिंग रिसर्च द्वारा बेहतर स्वास्थ्य\n1997 – स्वस्थ युवा = उज्वल भविष्य\n1998 – समुदाय स्वास्थ्य खातिर पार्टनरशिप\n1999 – नर लोग के बीतल समय के उत्सव, भविष्य के अधिग्रहण (Celebrating Nursing's Past, claiming the future)\n2000 – नर्स लोग – हमेशा आपके खातिर हाजिर (Nurses – Always there for you)\n2001 – नर्स लोग हमेशा आपके खातिर हाजिर: हिंसा के खिलाफ़ एकजुट (Nurses, Always There for You: United Against Violence)\n2002 – नर्स लोग हमेशा आपके खातिर हाजिर: परिवार के देखभाल करत (Nurses Always There for You: Caring for Families)\n2003 – नर्स लोग: एड्स के सामजिक विरूपता के खिलाफ़ लड़त, सभके खातिर काम करत (Nurses: Fighting AIDS social stigma, working for all)\n2004 – नर्स लोग: गरीब लोग के साथ काम करत, गरीबी के खिलाफ (Nurses: Working with the Poor; Against Poverty)\n2005 – नर्स लोग:बीमार के सुरक्षा खातिर (Nurses for Patients' Safety: Targeting counterfeit medicines and substandard medication)\n2006 – सुरक्षित स्टाफ चुनल जीवन बचावेला (Safe staffing saves lives)\n2007 – सकारात्मक प्रैक्टिस पर्यावरण: गुणवत्ता वाला काम के जगह=गुणवत्ता वाली बीमार देखभाल (Positive practice environments: Quality workplaces = quality patient care)\n2008 – गुणवत्ता पहुँचावत, समुदाय के सेवा करत: नर्स लोग प्राथमिक स्वास्थ देखभाल आ सामजिक देखभाल के नेतृत्व करत (Delivering Quality, Serving Communities: Nurses Leading Primary Health Care and social care)\n2009 – गुणवत्ता पहुँचावत, समुदाय के सेवा करत: नर्स लोग देखभाल इन्नोवेशन के लीड करत (Delivering Quality, Serving Communities: Nurses Leading Care Innovations)\n2010 – गुणवत्ता पहुँचावत, समुदाय के सेवा करत: लंबा समय ले चले वाला देखभाल के लीड करत (Delivering Quality, Serving Communities: Nurses Leading Chronic Care)\n2011 – अंतर में कमी: पहुँच आ समता बढ़ावत (Closing The Gap: Increasing Access and Equity)\n2012 – अंतर में कमी: सबूत के एक्शन तक (Closing The Gap: From Evidence to Action)\n2013 – अंतर में कमी: मिलेनियम डेवलपमेंट गोल (Closing The Gap: Millennium Development Goals)\n2014 – नर्स लोग: परिवर्तन के ताकत - स्वास्थ्य खातिर जरूरी संसाधन (Nurses: A Force for Change – A vital resource for health)\n2015 - नर्स लोग: परिवर्तन के ताकत - प्रभावी देखभाल, खर्च पर प्रभावी (Nurses: A Force for Change: Care Effective, Cost Effective)\n2019 - Health for all\n2020 - Nursing The world to health\n↑ "International Nurses Day". International Council of Nurses. पहुँचतिथी 12 जनवरी 2016.\n↑ "2016 – Nurses: A Force for Change: Improving health systems' resilience". www.icn.ch. पुरालेखित से पुरालेखित 15 February 2016 के. पहुँचतिथी9February 2016.\n↑ "Nursing the World to Health - ICN announces theme for International Nurses Day 2020". ICN - International Council of Nurses (English में). पहुँचतिथी 11 मई 2020.\nइंटरनेशनल नर्सेस डे किट – इंटरनेशनल काउंसिल ऑफ नर्सेस के द्वारा, अंगरेजी, फ्रांसीसी आ स्पेनी भाषा में।\nसेलिब्रेटिंग नोबल प्रोफेशन ऑफ नर्सिंग – दक्खिन अफ्रीका से एगो रपट, 2005 (अंगरेजी में)।\nइंटरनेशनल नर्सेस डे के थीम (अंगरेजी में)।\n"https://bh.wikipedia.org/w/index.php?title=अंतर्राष्ट्रीय_नर्स_दिवस&oldid=711728" से लिहल गइल\nमई के परब-तिहुआर\nएह पन्ना पर आखिरी बेर संपादन 11 मार्च 2022 के 16:56 बजे भइल रहल।


क्रिकेट के कप्तानी से पाकिस्तान के ‘कप्तानी’ ले चहुँपलन इमरान – टटका खबर\nJul 26, 2018 इमरान खान, पाकिस्तान तहरीक-ए-इंसाफ\nइस्लामाबाद 26 जुलाई (वार्ता). ‘नया पाकिस्तान’ के नारा लगा के आम चुनाव लड़े वाला पाकिस्तान तहरीक-ए- इंसाफ (पीटीआई) के अध्यक्ष इमरान खान के माथ पर जीत के सेहरा सजल करीब करीब तय हो गइल बा काहे कि उनुकर गोल सबले बड़का गोल बन के उभरल बा. हालांकि उनुकर गोल साफ बहुमत से फरके रहि गइल बा बाकिर आजाद उम्मीदवारन के बहुतायत देखत उनुकर सरकार बनल तय बुझात बा.\nजेल में बंद पाकिस्तान के पुरनका पीएम नवाज शरीफ के गोल पाकिस्तान मुस्लिम लीग-नवाज (पीएमएल-एन) 64 सीट पर आ बेनजीर भुट्टो के बेटा बिलावल के गोल पाकिस्तान पीपुल्स पार्टी (पीपीपी) के महज 42 सीट मिले के उमेद बा. आतंकवादी संगठन के सरगना हाफिज सईद के गोल अल्लाहो अकबर के सूपड़ा साफ हो गइल बा आ ओकरा एको सीट नइखे मिलल.\nपीएमएल-एन अउर पीपीपी मतगणना में बड़हन धांधली के आरोप लगावत एह नतीजन के खारिज कइले बाड़ें.\nइमरान के जीते के उम्मीद देखत आजु पाकिस्तानी शेयर बाजार भारी बढ़त का साथे खुलल.\nपाकिस्तान के नेशनल एसेंबली में कुल 342 सीट होला जवना में से 272 सीट पर चुनाव होला आ 60 गो सीट महिलन से आ 10 गो सीटें अल्पसंख्यकन ला राखल जाला, अबकी 272 में से दू सीट पर चुनाव नइखे भइल आ सरकार बनावे ला 137 सीट चाहेला.\nकाल्हु साँझुवे से गिनती शुरु भइला का बावजूद परिणाम आवे में देरी हो रहल बा. चुनाव आयोग के कहना बा कि कुछ तकनीकि कारण से अइसन हो रहल बा.


Editor – Page7– टटका खबर\nपिछला 15 मई का दिने आजमगढ़ जिला अस्पताल के मुख्य अधीक्षक डॉ जीएल केसरवानी के फोन प धमकावत रंगदारी मांगे वाला अपराधी के आजु आजमगढ़ पुलिस रोडवेज से गिरफ्तार क लिहलसि. पुलिसिया पूछताछ में आजमगढ़ जिला के जीयनपुर इलाका के तरौका गोँव के नवीन कुमार राय सकार लिहलसि कि ओह दिन उहे फोन क के\nघोटालाबाज लालू के खानदानो घोटाला करे में लागल बा. बेटा बेटी दामाद सभकर नाम कवनो ना कवनो घाटोलो में आवे लागल बा. जेकर नाम अबले सामने नइखे आइल ऊ एह चलते कि जाँच के आग अबहीं ओकरा ले चहुँपल नइखे. आजु लालू के बेटी मीसा भारती के करिया धन उज्जर करावे के आरोप में मीसा\nकाल्हुए बिहार के मुख्यमंत्री नीतीश कुमार कहले रहलन कि अगर लालू आ उनुका परिवार का लगे बेनामी संपति के सबूत बावे त केन्द्र सरकार कवनो कार्रवाई काहे नइखे करत. आ आजु भोरही लालू से जुड़ल 22 गो ठिकाना प आयकर के छापा पड़ गइल बा. एगो खटाल से जिनिगी शुरु करे वाला लालू प्रसाद बिना\nआजु जब सगरी विपक्ष परेशान बा कि साल मौदी का सोझा कवना नेता के खड़ा कइल जाव त घुमा फिरा के बिहार के सीएम नीतीश कुमार के नाम आइए जात बा. बाकि आजु जब पटना के एगो कार्यक्रम में पत्रकार उनुका से एह बारे में पूछलन त कहलन कि हम अतना बूड़बक ना हईं जतना\nकुछ देन पहिले बेतिया व्यवहार न्यायालय में केस का चलते पेश करावल गइल बदनाम अपराधी बबलू दुबे के अदालते परिसर में गोली से भू्ंज दीहल गइल रहुवे. गैंगवार के एह घटना में आजु पुलिस दूगो शूटरन के गिरफ्तार क लिहले बिया. एगो शूटर बेतिया के ह आ दोसरका मोतिहारी के. पुलिस एह अपराधियन के नाम\nबलिया के बापू भवन सभागार में काल्हु अतवार का दिने विश्व भोजपुरी सम्मेलन के बलिया इकाई आ भोजपुरी दिशाबोध के पत्रिका पाती के आयोजन में भोजपुरी के तीन गो मूर्धन्य साहित्यकारन – बरमेश्वर सिंह, श्रीकृष्ण कुमार आ विजय मिश्र – के पाती अक्षर सम्मान से सम्मानित कइल गइल. दिन भर चलल एह कार्यक्रम के शुरुआत\nएगो भोजपुरी कहावत ह कि – ना अति बरखा, ना अति धूप ना अति बोलता ना अति चुप. आजु अरनब गोस्वामी के चैनल रिपब्लिक टीवी के शुरुआत का भइल, कपार पाक गइल बा. सबेरे दस बजे जवन खुलासा भइल ओही प सूई अटक गइल बा आ पता ना कई सौ बेर एके बतिया दोहरवले जात\nअरनब गोस्वामी के चैनल रिपब्लिक टीवी के आजु शुरूआत हो गइल आ पहिलके दिने, पहिलके खबर से देश के राजनीतिक माहौल में भूंईडोल हो गइल. सभे जानेला आ मानेला कि चारा चोर घोटालेबाज लालू सिवान के माफिया शहाबुद्दीन के नाज नखरा उठावे वाला हउवन. बाकिर आजु जब एही बात के ई चैनल सप्रमाण जनता का


नेपालमे भोजपुरी भाषा साहित्य के विकाश | मझेरी डट कम\nनेपालमे भोजपुरी भाषा साहित्य के विकाश\nnagendra kanu — Wed, 10/23/2013 - 15:11\nनागेन्द्र प्रसाद कानु\nभोजपुरी आवाज साप्ताहिक\nप्राचिनकाल से भारत बिहार, के भोजपुर, आरा, बलिया, छपरा, सिवान, गोपालगंज आ उतर प्रदेशके जनपद जिलाके भाजपुरी भााषा, नेपार९भारत के नारहके अब अन्तरराष्ट्रिय भोजपुरी भाषा होगइल बाटे । वर्तमान मे नेपाल, भारत, मौरीसस, फिजी द्दिप समुह, ट्रिनीडाड, सुरिनाम, गुआना, मलेशिया लगायत अउरी देश मे भि बोलचाल के रुपमे प्रचलीत होगइल बाटे ।\nअमेरीका के हार्ड९वर्ड युनिभारसिटी कालेज मे भोजपुरी भाषा सिखावे के व्यवस्था कइलगइल बाटे ।भोजपुरी भाषा आ संस्कृतिके बारेमे सयकडो किताब अंग्रेजी भाषामे वेलायतमे बहुत पहिले जब ब्रिठिस शासक भारत मे साशन करत रहे ओही कालमे छपल किताब के प्रेरणा से आज अंग्रेज लोग भोजपुरी भाषा साहित्य कला के खोज के प्रति रुची राखेला ।\nभारतके बिहार आ उतर प्रदेश के जनपद आ नेपाल के मध्य तराइ मे भोजपुरी भाषा मातृ भाषाके रुपमे विकसित बाटे, बाकिर रोजी रोटी के तालाश मे एहठावे के लोग देश विदेश के कोना कोना मे रह बसके भोजपुरी भाषाके बोल चालके माध्यम से बाण्के पानी लेखा सगरो जन जन के खुबे भीजनले बा इ सत्य ह ।\nआज भारतीय भा नेपाली सिनेमामे भोजपुरी भाषा, हिन्दी आ नेपाली भाषा के एेह क्षेत्रमे पति मिला देले बाटे सर्वविदित बाटे । नेपाल मे भोजपुरी भाषा प्राचिन काल से ही मधेश तराइ मे बोलल जाला । पूर्व मेची से पच्छिम महाकाली तक के क्षेत्र के भीतर भौगोलीक आधार पर तिन भागमे बाटल गइल बाटे ।\n१. पुरब भाग मे मैथीली भाषा ।\n२. पच्छिम भाग मे अवधी भाषा ।\n३. बिच मध्य तराइ मे मातृ भाषा भोजपुरी के क्षेत्र ह ।\nनारायणी अञ्चल आ लुम्बिनी अञ्चल इ दुगो अञ्चल के सातगो जिला मे गइसे रौटहट, बारा, पर्सा, चितवन, नवलपरासी, रुपनदेही आ कपिलवस्तु मे भोजपुरी भाषा बोलल जाला बाकिर भोजपुरीया मनइ देश के हरेक कोना मे रोजी रोटी ला बसल रहल बोडे ओह जगहाके शहर बजार मे भोजपुरी भोजपुरीया के बोलचाल के भाषा ह । पर्सा जिला के सदरमुकाम वीसगंज नगर भइला से इतिहास गवाह बाटे पिढी दर पिढी से भोजपुरीया भाषी लोग आ आपन क्षेत्रमे रहल बसल बा सगरोगकार भोजपुरीए मे होला बाकिर शिक्षा आ शिक्षित व्यक्तित्व के कमी से येह भाषाके प्रकाशन पुस्तक के अभाव मे आगे बढे नासकल बा ।\nअन्नतस् राणा शासन काल वि.सं. २००७ साल के पहिले समाप्ती आ ओकर वाद भोजपुरी भाषाके साहित्यिक जगत मे भोर भइल बा एहलेल वि.स. २००९ मे यह वीरगंजमे स्व। रघुविर राम जी महावीर राम जी कलवार के उदारतासे हाइएस्कुल अचा कांलेज केस्थापना भइल, शिक्षा जगत मे एहीजा से भोजपुरी भाषा साहित्य के उदय मानल जाइ । एह कांलेज के प्रधायपक श्री रामदेव अलमस्त जी हिन्दी भाषाके प्राध्यापक रहनी बाकिर ठेठ भाजपुरी भाषी भइएला से कालेज मे कवि सम्मेलन के आयोजन भइएल रहे ओह कवि सम्मेलन मे भाजपुरी कविता के प्रवचन से सभे भोजपुरीया भाषी के हृदय गद गद करके भाजपुरी के आगे बढावेला प्रेरित कइनी ।वीरगंज बजार मे राजा महाराजा लोग के सवारी के बखत मे मनोरंजन ला खेल तमासा के साथे साथ सांस्कृतिक कला के भी आयोजना कइल जात रहे ।\nवीरगज के टुडीखेल कहलाएवाला शाही शैनिक के ब्यारक के चउर मे आयोजना होत रहे बाकिर सरस्वती पुजा बसन्तपञ्चमी के दिने होइ स्कूल आ कालेजमे रंग मञ्च कर्ताद्धारा नाटक, कविता बाचन, कवि सम्मेलन ढेर थोर बराबर होत रहे । ओह समय मे हाइ स्कूल मे मुख्य रुपमे हिन्द भाषा, भारतीय रुपैया के चलन चल्ती के सामने नेपाली भाषा नेपाली रुपैया एेशिक विषय लेखा प्रचलन मे रहे लेखक स्वयम वि.सं. २०१७ साल तक एह अवस्था से गुजरत बाडे वि।सं। २०१८ से ठीक एकर विपरीत होगइल हिन्दी एच्छिक हो गइल बांकी सब नेपाली मे । हमरा खुबे इआद बाटे एन। पी। गुप्ता पुस्तकालय आपन नामसे स्थापित करके आपन सहपाठी लोगन के साथे संधे भोजपुरी भाषामे कविता, कथा के लेखन सुरो कइनीजा बाकिर दुस्ख एह बात के बाटे कि विधार्थी जीवन अधययन अध्यापन के समयमे कुछो भि धरोहर ना रखे सकनी । नेपाल सरकारसे नेपाल प्रज्ञा प्रतिष्ठानके खातिर २०३० सालमे नेपाली शव्द कोषके भोजपुरी भाषामे उलथा कके प्रकासीत भइल बाटे । ओकरा बादमे आउरी कथी भोजपुरी भाषामे प्रकासीत भइल आ ना भइल नेपाल पैज्ञाप्रतिष्ठानके गर्भके बात नइखे ।\nमातृ भाषा भोजपुरी के दुरगती भइल देखके उहसब के ध्यान मे राखके वि.स. २०२९ साल कुआर महिना मे पर्सा जिलाके वीरगंज नगरी मे जेपाली भोजपुरी साहित्य परिषद के नाम मे भोजपुरी माइ के उत्थान आ विकास ला इ संस्था स्थापित भइल । आ देगो छोटहन लेख-कविता के संग्रह पैकाशन भइल बा समाद आ सनेस पं. दिपनारायण मिश्र, राजेन्द्र प्रसाद, रामचन्द्र गुप्ता धन्यवाद के पात्र बानी । वि.सं. २०३७ साल मे लेखक (प्रकाशक) विजय पकाश बीन द्वारा नेपाल के भोजपुरी भाषामे समाचार पत्र हप्ता-हप्ता होटल-लौज मे रहके सुचना तथा संचार पंत्रालय के चकर काटत काठत कयजोर जुता खिआगएल । बाकिर हौसला बुलन्द रहे प्रयास जारी रहल ओहघरी भोजपुरी भाषा भारत के हवे ईजाजत ना मिली कहके मंत्रालय अडान लेले रहे ।\nहमनी के लडाइ जारी रहल अन्तमे वि.स. २०३९ मे भोजपुरी के उदय भइल नेपाल सरकार से सगुन भोजपुरी माक्षिक समाचार पत्र प्रकाशित करेके इजाजत मिलीए जइल बाकिर स्थानीय प्रशासन द्वारा कइ एकगो व्यवधान खडा भइल, नारायणी अञ्चलाधिश कार्यालय मे दैनिक हाजीरी देवेके परल ।\n६० (साठ) हजार रुपैया के बैंक गाराइन्टी मांग होगइल (लेखक) प्रकाशक श्री नागेन्द्र प्रसाद कानु जी से । ओहघरी एह वीरगंज मे धनाढय लोगन के खास करके भोजपुरीया लोगमे कवनो कमी ना रहे बाकिर केकरोसे कवनो आर्थिक सहयोग प्राप्त ना भइलाापर वर्तमान निवास के मकान के जमीन वीरगंज नगर पंचायत कार्यालय मे मूल्यांकन कराके धरौटी मे राखलगइल तबजाके प्रकाशन करेके इजाजत प्राप्त होगइल ।\nवि.सं.२०४० से लेके २०५३ तक अटुट रुपसे नेपाल के एकलौता भोजपुरी भाषामे पहिलका समाचार पत्र अधिराज्य के कोना कोना मे पूर्व मेची से लेके पश्चिम महाकाली तक, रक्सौल से पुरा विहार मे आ वीरगंज से काठमाण्डु तचक धामाका मचा देहलख, खुवे चारु ओरीया से सराहना मिलेलागल उत्साह आ उर्जा बढगइल बाकिर दुस्ख के बात इ बाटे छपाइ के महगाइ प्रकाशन खरच सें तंग होके अन्तोगत्वा आपन दम तुड लेहलख कारण विज्ञान के नामीललासे ।\nहम भोजपुरीया लोगन से निहोरा करेम यदी भोजपुरी भाषा के आपन मातृ भाषा बुझतवानी त भोजपुरी मे प्रकाशित पुस्तक, पत्रिका, उपन्यास, लेख, समाचार-पत्र के हृदय से लगाइ कुछ खरच करी खरीदी, विज्ञापन दी जेकरा से भोजपुरीया लेखक, सचनाकार के लेखन करेके हौसला बढे आ अटुट रुपसे जीवन्त रहे भविष्य मे आएवाला पीढी के ढेर भोजपुरी ग्रन्थ प्राप्त होखे इतिहास होजाइ । साहित्य जगत मे धनिक होजाएम ।\nगहवा, वीरगंज पर्सा\nअंक २, भोजपुरी आवाज साप्ताहिक, २०७० श्रावन १४ गते मे प्रकाशित\nकोरो आ पाढि\nमृत सागरमा तैरिँदा\nआफू बन्नेको होड छ समाजमा\nबाल साहित्यका तीनवटा किताब एकै चोटी\nमौकामा चोउका हान\nतिनी न्हाङगर नामसा (तामाङ कविता)\nसपनाको देश र माछाको अस्थिपिञ्जर\nआओस यौटा सुन्दर बिहानी\nझेल भो धेरै जिन्दगीमा\nराम्री फेर्दै दिने पिच्छे डिस्कोतिर धाउछौ अरे\nमनन् गर आफ्नै बोली


तहार नाम लेत भोर\nदू गो दोस्त रहले\nदू गो दोस्त रहले.\nनीमन दोस्त रहलें.\nबहुत नीमन दोस्त रहलें.\nबहुते नीमन दोस्त रहलें.\nअरे छोड़ ना यार! हमनी से नीमन थोड़हीं रहलें...\nजोतिषी जी बतलवलन\nहँसेलऽ हँसावे खातिर\nरात कब हो गइल\nरात कब हो गइल, खुशी कब खो गइल, आँख कब रो गइल?\nतोहरा वियोग में अस डूबल रहीं कि कुछ पता ना चलल.\nतन के, मन के\nतन के, मन के, घर आंगन के कीचड़ पाँक हटा दीं.\nप्रेम प्रीत के रंग अबीर हँस के खूब लगा दीं.\nआज के काम\nआज के काम काल्हु कइल जाई,\nकाल्हु के परसो.\nजल्दी जल्दी का बा जब,\nजिए के बा अभी बरसों.\nसाँच के हरान भले\nसाँच के हरान भले कर दिहल जाव,\nहरावल ना जा सके.\nसाँच पर टिकल रहऽ ऐ दोस्त,\nआखिरी जीत तहरे होखी.


चारा घोटाला मामले में लालू आ जगन्नाथ अदालत में हाजिर भइले – टटका खबर\nCategories Select Category TatkaKhabar (1,917) अपराध (592) उत्तर प्रदेश (1,730) खुला मंच (7) खेल (314) चुनाव (320) टटका खबर (167) देश-दुनिया (1,464) बिहार (1,617) भोजपुरी पट्टी (538) मनोरंजन (219) राजनीति (928) रोजी-रोजगार (116) विधानसभा (88) व्यापार (293) शिक्षा (220)\nचारा घोटाला मामले में लालू आ जगन्नाथ अदालत में हाजिर भइले\nपटना, 29 अगस्त (आईएएनएस). पटना में केंद्रीय जांच ब्यूरो के विशेष अदालत में सोमार का दिने चर्चित चारा घोटाला का एगो मामिला में बिहार के मुख्यमंत्री रहल लालू यादव अउर जगन्नाथ मिश्र समेत 34 गो आरोपी हाजिर भइलन.\nएह मामिला में 11 गो आरोपी अपना के मामिला से बरी करे के अपील कइले रहले बाकिर अदालत ओह लोग के निहोरा याचिका ना मनलसि. ओकरा बाद ऊ लोग आजु सोमार के विशेष अदालत से फैसला के खिलाफ उच्च न्यायालय जाये खातिर समय मांगल त अगिला सुनवाई ले तारीख 21 सितम्बर मुकर्रर कइल गइल.\nमामिला कले की जांच कर रही सीबीआई ने कुल 44 आरोपियों के खिलाफ मार्च 2003 में आरोप पत्र दाखिल कइले बिया जवना में से छह जने मर चुकल बाड़े, दू जने सरकारी गवाह बन गइल बाड़े आ दू जने अबहियो फरार बाड़े.\n(इंडो-एशियन न्यूज सर्विस)


‘बी.डी.ओ. साहब’ के 15 दिन के शूटिंग पूरा भइल – Anjoria\nमां लक्ष्मी फिल्म्स के बैनर तले बनत आ राममनोहर सिंह के परोसल भोजपुरी फिलिम ‘बी.डी.ओ. साहब’ के 15 दिन के शूटिंग शिड्यूल पिछला दिने बिहार के छपरा आ बनियापुर में पूरा हो गइल. निर्माता हउवें दिलीप कुमार गिरि आ निर्देशक पप्पू भारती. लेखक नारायण दुबे, संगीतकार नागेन्द्र नृर्पांशु, गीतकार राजेश पाण्डेय ‘अकेला’ आ मनोज मजनू, कैमरामैन प्रबल दत्ता आ आशुतोष कुमार अउर प्रोडक्शन मैनेजर अरविंद कुमार हउवें.\nएह फिलिम में नवोदित कलाकार दिलीप गिरि, डिम्पल त्रिपाठी, अशोक अखौरी, दिवाकर पाठक, घनश्याम मिश्रा, ओमप्रकाश सिंह, माला मुखर्जी, श्रेया दत्ता, किरन शाह आ आर.बी. गिरि के प्रमुख भूमिका बा. फिलिम के कहानी एह इलाका के एगो ब्लाक के बा जहवाँ बाहुबलियन आ असामाजिक गिरोह के दबदबा बा. ओहिजा के जनता के एह दबदबा से आजाद करे आइल नायक कवना तरह अपना मंजिल ले चहुँपत बा इहे देखावल गइल बा एह फिलिम में.


एन. डी. देहाती: July 2012\nतुलसी बाबा की कृपा से गदहो व्यास हो जाता..\nतुलसी बाबा के शत-शत नमन। माई हुलसी के हजार बार गोहरावत हई, जवन अपनी कोख से अइसन रतन पैदा कइली जे भगवान राम के भी ‘ पुरुषोत्तम’ बना दिहलन। आत्माराम दूबे के करोड़न प्रनाम, जेकरा बून से परम संत के पैदाइस भइल। दुयरेग के अइसन घड़ी में तुलसी के अवतरण भइल जब मूल नक्षत्र चढ़ल रहे। जनमते कपारे अभागि चढ़ गइल। माई हुलसी के शरीर छूट गइल। पालन करेवाली मुनिया मरि गइल। बाबुजी आत्माराम चलि बसलें। बिपत्ति बखरा पड़ गइल। येने-वोने डोलत रामबोला पर संयोग सहाय भइल, नरहरिदास के कृपा बरसि गइल। हुलसी के बेटवा तुलसीदास हो गइल। रामचरित मानस अइसन ग्रंथ समाज के समर्पित करे वाला तुलसी बाबा रउरा धन्य बानी। सावन शुक्ल सप्तमी के दिन रउरा के याद करि के लोग धन्य हो जात बा। बाबा! राउर चार लाइन के चौपाई याद के दुपाया गदहा भी व्यास बनि जात हवें। तुलसी बाबा! रउरा फिर एक बेर अवतार लेई। आर्दश सिखावे खातिर। धरम-करम लखावे खातिर। गुरु-शिष्य, स्वामी-सेवक, मातु-पितु बचन के अनुरागी बनावे खातिर। भाई हित बदे राज काज त्याग तपसी जीवन के सीख देवे खातिर। कोल भील की भक्ति भाव में जूठ बेर खाये के नीति प्रदर्शित करे खातिर। ऊंच-नीच के भेद मिटा के गुह निषाद के गले लगावे खातिर। भ्रातृ सेवा में 14 वर्ष ले नीद नारि भोजन के परित्याग करे वाला की गुणगान खातिर। अहंकार के डंका बजावे वालन के लंका भालू-बनरन से जरवावे वाला श्रीराम की जयकार खातिर। राम के पुरुषोत्तम राम बनावे वाला तुलसी के बार-बार प्रनाम। तुलसी बाबा रउरे बतवलीं कि विप्र धेनु सुर संत हित लिन्ह मनुज अवतार। राम के चरित रचि के बाबा रउरा अमर हो गइलीं। आज फेर जरुरत बा रउरे अवतार के। परिवार बिखरत बा। सामाजिक मूल्य विदीर्ण होत बा। लोग आपन संस्कृति भुलात बा। धारण करे वाला धरम के आडंबर की आवरण में लपेट लिहल गइल बा। पंडित विद्वान गुनी जन के समुचित स्थान ना मिलत बा। मद्यप जुआर लंपट जन के वर्चस्व बढ़त बा। चुगला चिमचा चापलूस के मंतण्रा ही साहब शुब्बा का सुहात बा। सत्य ना जाने कवना गुफा में लुकाइल बा। लोग झूठ के गाल बजावत बा। जेकरा हाथ में लाठी बा, भैंस ओही के बतावल जाता। नर्तकी राज भोगत हई। सावित्री वन में बइठ के रोवत हई। सत्यवान के प्रान उनकी समनवे हरि लिहल जाता। अइसन समय में तुलसी बाबा के दुसरका अवतार जरूरी हो गइल बा। बाबा! राउर कृपा महान बा। हमरो जइसन गदहा मनई भी रउरी चौपाई की सहारे व्यास बनला के गर्व पलले बा। तुलसी जयंती पर हमरी ओर से इहे श्रद्धांजलि बा-\nतु लसी बाबा की कृपा से, गदहो व्यास हो जाता।\nकामी क्रोधी क्रूर आ लंपट, मंच पर पूजल जाता।।\nचरित राम के सुना-सुना के, पइसा बहुत बटोराता।\nजीवन में चरितार्थ भले ना, पर वचन सुनावल जाता।।\nसावन शुक्ल सप्तमी आइल, फोटो पर मूड़ नेवाता।\nएक चरण चौपाई भी, जीवन में ना उतराता।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 26 /7/ 12 के अंक में प्रकाशित है .\n‘खाकी-खादी-क्रिमिनल् का भइलन एकै संग?\nबाबा गोरखनाथ के दोहाई। गोरखपुर के अपराध से बचाई। रउरा नगर में केहू सुरक्षित ना बा। दिन दहाड़े लोग लुटात बा, पिटात बा, मरात बा। रात में घरन में डकैती होता त दिन में सड़क पर लूट आ छिनैती होता। पुलिस सुति गइलि बा। बदमाश जागि गइल हवें। कानून व्यवस्था भले ध्वस्त बा, ‘खाकी-खादी-क्रिमिनल’ मस्त बा। चारो ओर त्राहि-त्राहि मचल बा। पुलिस लगातार पर्दाफास करति बा। अपराधिन के धरति बा। जेल में ठेलति बा। लेकिन अपराध रुके के नावे ना लेत बा। पुलिस की ‘ पर्दाफास कथा’ में छेद ही छेद बा। एतना अ-‘अपराधी’ पकड़ के जेल भेजा गइले, तबो अपराध ना रुकल। लोग कहत बा- पुलिस की बेंत में घुन लागि गइल बा। असलहा मुरचा गइल बा। पुलिस लउकति बा, लेकिन ओइसे जइसे खेत में खड़ा कवनो ‘ धोखा’ (बीजुका) होखे। धोखा से त जंगली जानवर आरी-पासी गइले से डेरा जात हवें लेकिन महानगर के बदमाश त सड़क के छुट्टा सांड अइसन पुलिस के लगवे से खुरचारी मारत, सिंगिवटत, रगरत, धकियावत चलि जात हवें। छोट-मोट चोरी छिनैती के बाति छोड़ीं,बड़वर कांड पर नजर डालीं। गुलरिहा थाना की संतहुसैन नगर कालोनी में श्यामाकपूर के हत्या करिके घर लूट लियाइल। पता चलल कि हत्या आ डकैती राजमिस्त्री कइलन। बैंक रोड पर दिनदहाड़े इंजीनियर लुटा गइलें। भरोह में कृषि अधिकारी से लूट हो गइल। कैम्पियरगंज में मनीष सामंत के घर लुटा गइल। तुर्कमानपुर में जर्दा कारोबारी मुमताज लुटा गइलन। कोआपरेटिव बैंक के गार्ड मरा गइलन। खजाना लुटला के प्रयास भइल। रेलवे की जीएम आफिस की सामने एटीएम उखाड़े के प्रयास भइल..। और बहुत कांड भइल, केतना गिनाई? अब शहर में करिया टीशर्ट वाला मोटका चोर के फोटो जगह-जगह सटाइल बा। शहर के मनई मोटकन के देखि के शंका करत हवें। महानगर की हालात पर देखीं इ कविता केतना सधत बा-\nरात डकैती आये दिन, दिन में होत बा लूट।\nमहानगर में जइसे मिलल, होय लूट के छूट।।\nउंघत पुलिस बा इहां के, जागल हवें बदमाश।\nलचर भइल कानून व्यवस्था, झूठ मूठ बकवास।।\nपुलिस बेंत में घुन लगल, कि हथियारन में जंग।\nखाकी-खादी-क्रिमिनल, कि भइलन एकै संग।।\nहोत जवन बा धरपकड़, का सचहूं ‘पर्दाफास’।\nबहुत छेद बा ‘पुलिस कथा’ में, बुझबि मत परिहास।।\nनर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 19 जुलाई 2012 के अंक मे प्रकाशित है ।\nहम्मन के मजबूरी बा झोला छाप जरूरी बा\nहम्मन के मजबूरी बा। झोला छाप जरूरी बा।।\nदुरुस्त करù पहिले व्यवस्था, तब कार्रवाई पूरी बा।।\nडाक्टर के कुरसी से बान्हù, अस्पताल में उनके छान्हù।\nतोहार व्यवस्था बेरमतिहा बा, ओकरा जड़इया-जूरी बा।।\nझोला छाप के छुट्टा छोड़ù, सरकारी के पगहा जोड़ù।\nबहुत अगर उत्पीड़न होई, त बाकी थुरा-थुरी बा।।\nनर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 12 जुलाई 2012 के अंक मे प्रकाशित है ।\nमयभा सासु भइल मानसून, कंडा से पोछù आंसू-खून\nअदरा आइल, गइल। आषाढ़ बीतल, सावन आइल। बदरा ना बरसल।मानसून की देरी से सभे परेशान हो गइल। पंडी जी के पतरा, पंडिताइन के अंचरा, मौसम विज्ञानी के भविष्यवाणी सजो फेल हो गइल। खेतन में धान के बेहन सूख गइल। पानी बिना हाहाकार मचि गइल। जीया-जंतु पानी बिना मरे लगलें। मानसून मयभा सासु अस सतावे लागल। खून के आंसू रोवे वाला किसान के सूखल कंडा से आंखि पोछले केतना राहत मिली। इंद्र देवता के प्रसन्न करे खातिर जगह-जगह टोटका शुरू हो गइल। बनारस में एगो नवही गंगा जी में नंगे नहइली लेकिन भगवान ना पसिजलें। गांवन में बाल- गोपाल लोग‘ काठ कठौती, पियर धोती, मेघा सारे पानी दे.’ की रट की साथे कीचड़-माटी में लोटाये लगलें। कीचड़ बनावे में भी लोगन के पसीना उतर गइल, ताल-तलैया, पोखरा-नाला सब झुराइले रहे। नलका से बाल्टी में पानी भरि के लोग-बाग अपनी दुआर पर गिरावे आ लक्ष्के ओहिमे लोटाके पानी मांगे। ब्रह्मबाबा की थाने अखंड कीर्तन होखे लागल। कालीमाई की थाने माई-बहिनी लोग छाक देबे लागल। रात में गांव-गांव ‘ हरपरौरी’ होखे लागल। मेहरारू लोग उघार-नांगट होके हर जोतला के स्वांग करे लगली। प्रधान जी के नाव लेके गरिआवे लगली, आ पानी मांगे लगली। मुड़ी निहुरवले प्रधान जी हरपरौरीवाली मेहरारून के पानी पियावे लगलें। मेहरारू गावल शुरू कù दिहली-‘ अंगना के खटिया दुआरे दहल जाले, उठù उठù हो प्रधान तोहार जोइया दहल जाली’। बुद्ध की बिहाने नहाधोके सुखारी बाबा लोटा के पानी लेके शंकर जी की थाने गइलें त शंकर जी गायब रहलें। पता चलल कि सुखरजिया काकी रतिये के शिवजी के उठा के, एकरंगा में बांधि के रसरी में लटकवले पानीवाला कुंआ खोजत रहे। गांव में कुंआ ना मिलल त मनबोध मास्टर की टय़ूबवेल की हौदा में शंकर जी के तर कù दिहली। सुखारी बाबा लोटा के पानी शंकरजी की बेदिये पर चढ़ा के सुखरजिया काकी के गरिआवत लौट अइलें। एतना टोटका की बादो पानी ना बरसल। अब तनीं रउरा सभे सोचीं। विज्ञान बहुत आगे बढ़ि गइल। चंद्रमा आ मंगल पर बस्ती बसावला के योजना चलत बा। मिसाइल की मामिला में आधा एशिया ले हमला करे के क्षमता हो गइल। लेकिन प्रकृति की रूठला पर मनावला के ब्यवस्था ना भइल। बुधवार की दिने जिनीवा में बड़े-बड़े वैज्ञानिक लोग ब्रह्मांड के रहस्य से पर्दा उठावला के दावा कइले। भइया कवनो ‘लग्गी-लग्गा’ के भी खोज कù दितन की असमाने की बदरी में खोदि दियाइत आ पानी बरस जाइत। बहरहाल, सब दई के लीला बा- ‘ हानि लाभ जीवन मरन, जस अपजस विधि हाथ..’। रूठल मानसून के मनावत में एगो कविता-\nमयभा सासु भइल मानसून। कंडा से पोंछù आंसू खून।।\nआइल जुलाई बितल जून। पानी ना गिरल एको बून।।\nदया करीं अब हे भगवान। होई जल्दी मेहर-वान।।\nत्राहि-त्राहि मचल चहुंओर। रउरी आगे चले ना जोर।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के5जुलाई 2012 के अंक मे प्रकाशित है ।


खलनायकी से आपन पहिचान बनवले अनिल यादव – Anjoria\nनिर्माता सुभाष पासी के सुपर हिट फिल्म “मुन्ना बजरंगी” से भोजपुरी सिनेमा में धमाकेदार एंट्री करके अनिल यादव खलनायकी का दुनिया में आपन अलगा पहिचान बना लिहलन. उनुकर कइल डाकू बबुआ के किरदार दर्शकन के शोले के गब्बर सिंह के इयाद करा दिहलसि आ आजुओ लोग भुला नइखे पवले ऊ किरदार. अनिल यादव भोजपुरी सिने जगत में छा गइल बाड़े आ कई एक फिलिमन के शूटिंग में व्यस्त बाड़े. कई गो फिलिम बन के प्रदर्शन के तइयारी में बावे.\nनिर्माता बाला भाई आ निर्देशक रमाकांत प्रसाद के हालिया रिलीज फिल्म “खून पसीना” में ठाकुर धरम सिंह नाम के खलनायक के भूमिका दर्शकन के बहुते पसंद आवत बा. एकरा अलावे फ़रवरीए में पवन सिंह अभिनीत, निर्माता मनोज चौधरी आ निर्देशक रवि भूषण के फिल्म ” डकैत” में ठाकुर बलदेव सिंह के कहर देख के दर्शक कँपकँपा जइहे. फेर मार्च में रिलीज होखी निर्माता-निर्देशक रमाकांत प्रसाद के फिल्म “जानवर” आ निर्माता हरीश जायसवाल के फिल्म “कजरा मोहब्बत वाला” अप्रैल का पहिला हफ्ता में रिलीज होखी. एह में दू गो ठाकुर खानदान के आपसी भिडंत होखी. पहिला बेर दू गो खलनायक, कुणाल सिंह आ अनिल यादव, के आमना- सामना दर्शकन का दिल पर आपन अमिट छाप छोड़ जाई.\nअतने ना निर्माता-निर्देशक रमाकांत प्रसाद के “जानवर” का बाद अप्रैल में एगो अबही ले अनाम फिलिम के शूटिंग करीहें अनिल यादव. अनिल के मृदु व्यवहारे ह कि हर निर्माता निर्देशक उनुका के दुबारा अपना फिलिमन में रिपीट करेला. एकरा अलावा एगो बड़ खबर ई बा कि रंगबाज़ फिल्म से चरचा में आइल हैदर काज़मी के प्रोडक्शन हाउस ए.एस.सी. डिजिटल प्रा० लि० के अगिला फिलिम “कालिया” में धमाका करीहें अनिल यादव. एकर शूटिंग एही महीना से जहानाबाद (बिहार) जिला में हैदर काज़मी के गाँव में होखी. निर्देशन करीहें शिवराम यादव आ मुख्य भूमिका में रहीहें हैदर काज़मी आ अक्षरा सिंह.


मोदी का नामे भोजपुरी समाज के पाती – Anjoria\nखबर देश आ समाज भाषा सरोकार\nमोदी का नामे भोजपुरी समाज के पाती\nMay 4, 2014 भोजपुरी, भोजपुरी समाज, मोदी\nआदरणीय नरेंद्र मोदी जी,\nभाजपा के ओर से प्रधानमंत्री पद के उम्‍मीदवार आ मुख्‍यमंत्री, गुजरात\nविषय: बनारस समेत पूरा पूर्वांचल ला ‘भोजपुरी’ भाषा के संवैधानिक मान्‍यता देबे के एलान क के एकरा के खास मुद्दा बनाईं. बीस करोड़ लोग पर एकर सीधा आ सकारात्‍मक असर पड़ी.\nमैकिन्‍से ग्‍लोबल इंस्‍टीट्यूट पिछला 20 फरवरी 2014 के भारत के गरीबी पर एगो बड़हन शोध पत्र जारी कइलसि जवना में कहल गइल कि देश के 126 गो जिलन के आबादी सबले अधिका गरीब आ सुविधन से वंचित बावे. एह पिछड़ा जिलन में देश के सांस्‍कृतिक राजधानी बनारस समेत पूरा पूर्वी उत्‍तरप्रदेश, बिहार आ झारखंड के जिला शामिल बाड़ी सँ.\nताज्‍जुब के बात त ई बा कि एह पिछड़ा जिलन के महतारीभाषा ‘भोजपुरी’ आजु ले संवैधानिक मान्‍यता ला तिकवत बिया. पिछला दसियन साल से हम हमार साथी सब का संगही उत्‍तर-पूर्वी दिल्‍ली से भाजपा उम्‍मीदवार आ भोजपुरी सिने स्‍टार मनोज तिवारीओ भोजपुरी के संवैधानिक मान्‍यता दिआवे ला लड़ाई लड़त बानी जा, लेकिन बार-बार भरोसा दिहला का बादो कांग्रेस संचालित यूपीए सरकार हमनी बीस करोड़ लोगन के भाषा से मजाके कइले बिया.\n21 फरवरी 2014 का दिने देश के प्रमुख अखबारन में एगो खबर छपल रहे. केंद्रीय मंत्रिमंडल उड़िया के शास्‍त्रीय भाषा के दरजा देबे के प्रस्‍ताव पारित कइले रहे. उड़िया संविधान के अठवीं अनुसूची में पहिलही से शामिल बिया. उड़िया के शास्‍त्रीय भाषा के दरजा दिहल जाव, एकरा से केकरो मनाही नइखे आ होखहुँ के ना चाहीं ! अब एह मंजूरी का बाद उडिया संस्‍कृत, तेलुगू, तमिल, कन्‍नड़ आ मलयालम जइसन विशिष्‍ट भाषा श्रेणी में शामिल हो गइल बिया. बाकिर बीस करोड़ लोग के भाषा भोजपुरी खातिर यूपीए सरकार अतनो गंभीर ना भइल कि उ एकरा के संवैधानिक मान्‍यतो दे दीत.\nभोजपुरी ला सरकार के उदासीनता 21फरवरीए के 15 वीं लोकसभा के आखिरी दिने साफ हो गइल. संसद के आखिरी दिन शून्‍य काल में कुछ सांसद आवाज उठवलें कि संसद के पटल पर भोजपुरी के संवैधानिक मान्‍यता देबे का बारे में सरकार अब तक पांच बेर भरोसा दे चुकल बिया, बाकिर अबही ले भोजपुरी के संवैधानिक मान्‍यता देबे के बिल पेश नइखे कर सकल. 15वीं लोकसभा में भोजपुरी के संवैधानिक मान्‍यता मिले ला तनिका उम्‍मीद जागल रहुवे बाकिर एकरा समापन का साथही उ उम्मीदो मर गइल.\nसाल 2009के बात ह. एक दिन हमरा लगे पुरनिया पत्रकार राधाकांत भारती जी के फोन आइल. उ हमरा से उमिर में नाहियो त दस साल बड़ होखीहें. कहलीं कि, ’अजीत तुमने दैनिक जागरण अखबार में ‘आठवीं अनुसूची से क्‍यों दूर है भोजपुरी’ शीर्षक से जो लेख लिखा था, वह संसद के पुस्‍तकालय में संदर्भ लेख के रूप में उल्‍लेखित हो रहा है।’\nदरअसल भोजपुरी भाषा के संवैधानिक मान्‍यता दिआवे के कोशिश कवनो हमही करत बानी भा ई कोशिश कुछे बरीस पहिले शुरू भइल होखे, अइसन नइखे. साल 1969में चउथा लोकसभा में सांसद श्री भोगेंद्र झा प्राइवेट बिल के रूप में एह सवाल के संसद में उठवले रहीं. तबहियें से लगातार एकरा ला कोशिश जारी बा.\nभोजपुरी समाज, दिल्‍ली के एगो प्रतिनिधि मंडल2फरवरी 2007के संप्रग अध्‍यक्षा सोनिया गांधी से एही मांग लेके मिलल रहुवे. 22मई2009के भोजपुरी समाज नई दिल्‍ली के कांस्‍टीट्यूशन क्‍लब में 15वीं लोकसभा में चुनाइल भोजपुरी आ पूर्वांचल इलाकन के सांसदन के अभिनंदन समारोह क के ओह लोग से निहोरा कइले रहे कि उ सभे लोकसभा में अपना भाषा के संवैधानिक मान्‍यता दिआवे ला कोशिश करसु. अब15वीं लोकसभो खतम हो गइल आ यूपीए सरकार के उदासीनता से हालात जस के तस बनल रह गइल बा.\nरउरा ई जान के अचरज होखी कि 14जून2011के मॉरिशस सरकार ओहिजा भोजपुरी भाषा के संवैधानिक भाषा घोषित क दिहलसि.\nअब अगिला 16वीं लोकसभा के भावी प्रधानमंत्री नरेंद्र मोदी जी से हमहन के पूरा उम्‍मीद बा कि उ भोजपुरी के संवैधानिक मान्‍यता दिआवे ला कदम उठइहें. बाकिर ओहू से पहिले जरूरी बा कि रउरा जवना काशी से चुनाव लड़े जात बानी, ओहिजा एह मुद्दे के जोर दे के उठाईं. काशी समेत पूर्वांचल के 32जिलन प एकर बड़हन असर होखी. एह सगरी जिलन के भाषा भोजपुरीए हिय. राउर उठावल एह सवाल प रउरा के प्रधानमंत्री बनावे ला सड़कन पर लड़ाई लड़े वाली जनता के हौसला बढ़ी.\nउम्‍मीद बा कि रउरा अपना लोकसभा क्षेत्र आ देश के सांस्‍कृतिक राजधानी बनारस के भाषा के एगो प्रमुख मुद्दा बनाएब. वइसहूं रउरा जहें जानी ओहिजा के लोकल भाषा में सबले पहिले बतियाइलें. एहसे बीस करोड़ भोजपुरियन के पूरा उम्‍मीद अब बस रउरे प बा.\nरउरा के बहुते धन्‍यवाद !\n– अजीत दुबे\n* पूर्व कार्यकारी निदेशक (वित्‍त),नागर विमानन मंत्रालय\n* उपाध्‍यक्ष,मैथिली एवं भोजपुरी अकादमी,दिल्‍ली सरकार\n* अध्‍यक्ष,भोजपुरी समाज,दिल्‍ली\nजब पता ना चले कि बाझल बानी कि बझावल बानी (बतकुच्चन १५६)\n5 thought on “मोदी का नामे भोजपुरी समाज के पाती”\nDiwakar gupta says:\nजय जय भोजपुरी।\nबहुत ही सटीक समय पर सटीक मांग बा ,मोदी जरुर बिचार करिहें


कहीं हो ना जाए दुर्घटना - Khabar Lahariya (खबर लहरिया)\nखबर लहरिया जिलावाराणसी\tकहीं हो ना जाए दुर्घटना\nद्वारा लिखित खबर लहरिया November 11, 2013\nजिला वाराणसी, ब्लाक काशी बिद्यापीठ। इ बलाक के पड़ाव चैराहा से बहादुरपुर जाए वाली सड़क लगभग एक किलोमीटर तक करीब पन्द्रह साल से खराब हव। इ सड़क से करीब पन्द्रह हजार लोग रोज आवल जाल करलन। इ सड़क चन्दौली आउर वाराणसी जिला के बार्डर पर होवे से इ सड़क के सुनाई नाहीं होत हव।\nइहां पान के दुकान लगावे वाले राकेश पान भण्डार, अनुज अहमद, बंसराज समेत लगभग पन्द्रह लोग के कहब हव कि हमने केतना दिन से एही रास्ते से आवत जात हई। लेकिन प्रशासन भी कउनो धियान नाहीं देहलेस। इ सड़क के लेके केतना धरना प्रदर्शन भयल। विधायक से लेके पी. डब्ल्यू. डी. तक के लोग अइलन लेकिन कउनों सुनवाई नाहीं भयल। हमने के दुकान वालन के भी केतना नुकसान होत हव। अगर इ सड़क पर दस मिनट गाड़ी रूक जाला त एतना भीड़ हो जाला कि फिर बड़ी मुश्किल से हटला।\nइहां के प्रधान बनारसी मल्लाह के कहब हव कि इ सड़क पर बीस साल पहिले के पत्थर बिछल हव। पानी बहे खातिर के सड़क के किनारे नाली करीब आठ लाख रूपय के खर्च से बनल लेकिन मिस्त्री आउर ठेकेदार मिल के आउर पइसा खा गइलन। अच्छा नाही बनइलन। सब पानी सड़क पर बहत हव। इ सड़क खातिर के दू बार विधायक बबन चैहान से कहली। लेकिन कउनों सुनवाई नाहीं भयल। जब तक इ सड़क के पानी ना कम हो पाई तब तक इ सड़क खराब रही। आठ महीना पहिले गंगा प्रदूषण एस. डी. पी. से कुछ लोग आएल रहलन। पूरा सड़क के सर्वे करवाए लेकिन अभहीं तक कउनों सुनवाई नाहीं भयल।\nमहीनन से नई भई पानी की सप्लाई\nवाराणसी: कोरोना कहर के बीच बूंद-बूंद पानी के...\nवाराणसी: बाइक एम्बुलेंस से 26 वर्षीय अमन कर...\nवाराणसी जिलाधिकारी ने ज़ारी किये ऑक्सीजन प्लांट और...


मुम्बई गौरव अवार्ड से सम्मानित भइली पायल सेठ – Anjoria\nमुम्बई गौरव अवार्ड से सम्मानित भइली पायल सेठ\nFebruary 13, 2014 Editor फिल्म, मनोरंजन 0\nमुम्बई में पिछला दिने आयोजित आपकी आवाज़ फाउण्डेशन ट्रस्ट के मुम्बई गौरव सम्मान समारोह में अभिनेत्री पायल सेठ के मुम्बई गौरव अवार्ड से सम्मानित कइल गइल. सम्मानित भइला से खुश पायल सेठ के कहना रहे कि सम्मान पुरस्कार हर कलाकार के अउरी बढ़िया करे के बढ़ावा देला.\nजाने जोग बा कि पायल सेठ अनेके भोजपुरी फिलिमन में बतौर नायिका काम क चुकल बाड़ी आ उनकर भोजपुरी फिलिम “जवानी जिंदाबाद” जल्दिए रिलीज होखे वाला बा.\nपायल सेठ पिछला दिने बोरीवली के साईं बाबा नगर में टूअर बचवन का बीच काम के सामान बँटली. मौका रहे युवा सेना पुरस्कृत ॐ गज़माया युवा साम्राज्य के बोरीवली चा विघ्नहर्ता माघी गणेश जयंती उत्सव के. पायल सेठ एह बढ़िया काम ला संस्था के पदाधिकारियन के बधाई आ धन्यवाद दिहली कि ई लोग टूअर बचवन ला एतना कुछ करत बा.


भोजपुरी गीत घरहीं में रहीं : देवेन्द्र कुमार राय | जोगीरा\nHome भोजपुरी साहित्य भोजपुरी गीत भोजपुरी गीत घरहीं में रहीं : देवेन्द्र कुमार राय\nकोरोना के लेके जवन लॉक डाउन भइल बा ओह प एगो पत्नी अपना पति से का कहतरी एह भाव के साथ भोजपुरी गीत घरहीं में रहीं\nपरनाम ! स्वागत बा राउर जोगीरा डॉट कॉम प, आयीं पढ़ल जाव देवेन्द्र कुमार राय जी के लिखल भोजपुरी गीत घरहीं में रहीं, रउवा सब से निहोरा बा कि पढ़ला के बाद आपन राय जरूर दीं, अगर रउवा देवेन्द्र कुमार राय जी के लिखल रचना अच्छा लागल त शेयर आ लाइक जरूर करी।\nदूर-दूर रहे के बा इहे बात कहीं\nहमार पिया घरहीं में रहीं,\nएकइस दिन दुख सहीं\nहमार पिया——–में रहीं।टेक।\nएक मीटर दूर सभे दोसरा से रहे\nघरी घरी हाथ धोइं इहे सभे कहे\nएकर उपाय बा इ सही\nहमार पिया——-में रहीं।टेक।\nकबहूँ अगर रउरा बहरा में जाईं\nमुंहवा प मास्क के जरुरे लगाईं\nभीड़ भाड़ में ना कतहीं रही\nहमरा जीनीगीया के रउरे सिंगार जी\nघरहीं में रहिके करीं ना खुब प्यार जी\nका का बनाईं रउरा कहीं\nचीन के कोरोना कइल कारिस्तानी\nधन जन मानवता के कइले बा हानी\nदुनिया के बन्द होइ लागता खाता बही\nराय के कहल बात गांठ बान्हि लीहीं\nसभका के रउरो सलाह इहे दीहीं\nभोगी उहे जे घुमि घुमि माठा महीं\nशायरी-नेकी के नियत ना तोपले तोपाई\nबाउरे रही बदी चाहे कतनो धधाई,\nसांच के आंच छनही में लउकी ना\nलागल कबो त इ कबहीं ना बोताई।।\nसुनीं आ सुनाईं का ना हमरा बुझाला,\nअजबे भइल नीति ना कहले कहाला।टेक।\nमानवता के मोल त धुँआ बनिके उड़ल\nछल आ कपट से नाता सभके बा जुड़ल\nनीमन कहल बात ना केकरो सोहाला।टेक।\nजाति अउर धरम में बटा गइल दुनिया\nधोखा आ भरम के बनल सभे मुनिया\nटोपी आ टीका के सगरो बा हाला।टेक।\nतितिका में नीति के भसम भइल भाव जी\nडगमग डेराइल बढ़त बा इ पांव जी\nनीमने के नोचि के बाउर कहाला।टेक।\nलालच में रग-रग रंगा गइल दुनिया\nभरम में भाव के भुला गइल दुनिया\nनिर्मल मन प रोज करीखा पोताला।टेक।\nसुसुकत सकुचाइल उठत इ नजर बा\nडेगे-डेगे रेगनी से भरल इ डगर बा\nअछइत आँखि राय अन्हरा कहाला।टेक।\nपिछला लेखश्लीलता आ अश्लीलता : डॉ. जयकान्त सिंह\nअगिला लेखबिहार के भोजपुरी लोककला : दयाशंकर उपाध्याय


मनियर – टटका खबर\nबलिया जिला के मनियर इलाका में मठाधीशी के झगरा ले के एगो साधु के गरदन काट दिहल गइल. बियफे का रात ककरघट्टा गांव में घाघरा किनारे अपना मठ में सूतल एगो साधु रमन मल्लाह के कुछ लोग गरदन काट दिहल, पुलिस बतावत बिया कि पहिले ओह मठ में ब्रहमदेव बाबा रहत रहलें बाकिर उनका खराब\nघाघरा नदी के पानी में बढ़ाव त सोमार का दिने थथम गइल बाकिर मनियर आ सिकन्दरपुर के मैदानी इलाकन में पानी के पसरल अबहियो जारी बा. लेतरहा समेत अनेके गाँव बाढ़ का पानी में घेराइल बा. बिल्थरा रोड के गुलौरा गाँव कटान का जद में आ गइल बा आ टीएस बंधा पर पानी के दबाव


सिनेमा भोजपुरी सिनेमा के बढ़ावे में लागल “नरजिस म्यूजिक” | Anjoria's Weblog\nसिनेमा भोजपुरी सिनेमा के बढ़ावे में लागल “नरजिस म्यूजिक”\nभोजपुरी सिनेमा उद्योग के सुनहरा दौर में फिलिमन के वितरण का साथे साथ संगीतो के बिजनेस बड़हन मायने राखत बा. बाकिर अफसोस एह बाति के कि बड़की संगीत कंपनी भोजपुरी फिलिमन का साथे मयभावत, माने कि सौतेला, बेवहार करत बाड़ी सँ. मुनाफा त दूर ओह पर भइल खरचो ना द सँ आ कवनो ना कवनो बहाना से हाथ झाड़ लेबेली सँ. अइसना में निर्माता लोग चिंतित रहेलें कि कवनो कंपनी के म्यूजिक बेचल जाव जेहसे फिलिम के संगीत जनता ले चहुँपे आ कुछ फायदो हो जाव.\nअइसनके सवालन के जवाब बनि के आइल बा सुपर हिट फिल्म “रंगबाज़” से चर्चा में आइल अभिनेता हैदर काजमी आ उनुकर म्यूजिक कम्पनी “नरजिस म्यूजिक”. नरजिस म्यूजिक के मकसद निर्माता लोगन के जागरूक करे के बा कि फिल्म संगीत के बाजार घटल नइखे बलुक बढ़ गइल बा. अलग बाति बा कि ई बाजार सीडी भा डीवीडी बिकइला से नइखे बनल. ई बाजार हवे कॉलर ट्यून डाउनलोड के. बड़की कंपनियन के फरक-दलाली से बचीं आ आपन म्यूजिक तरीका से रिलीज करीं त फायदा मिले से केहू रोक ना सकी.\nहैदर काज़मी चूंकि खुदे निर्माता हउवें से ऊ निर्माता लोग के दुखदर्द समुझेले. नरजिस म्यूजिक के आपन वेबसाइट आ डिजिटल चैनलो बा जवना का माध्यम से फ्री में प्रचार प्रसार कइल जाला. दोसरे सगरी मोबाइल सेवा प्रदाता कंपनी नरजिस म्यूजिक के पार्टनर बाड़ी सँ. नरजिस म्यूजिक अबही ले एलान, रंगबाज़, रानी के राजा से प्यार हो गईल, कालिया, भाई जी, लागी ऐसी लगन, डाक्टर बाबू, हमार संगी बजरंगी आ घायल शेर वगैरह अनेके फिलिमन के म्यूजिक रिलीज कर चुकल बिया.\nमई महीना में नरजिस कंपनी “साईं आया तेरे द्वार” आ “चालीसा संग्रह” के वीडीओ बाजार में उतारे वाली बा.\nThis entry was posted in गीत संगीत, फिल्म and tagged नरजिस म्यूजिक by Anjoria. Bookmark the permalink.


महँग हो जाई एक दिन - भोजपुरी कविता - डॉ. कुमार विनोद - साहित्य रचना ई-पत्रिका\nमुख्य पृष्ठ कविता भोजपुरी महँग हो जाई एक दिन - भोजपुरी कविता - डॉ. कुमार विनोद\nमहँग हो जाई एक दिन - भोजपुरी कविता - डॉ. कुमार विनोद\nनईखे बुझात त छोड़ि दि।\nइ तिरंगा ह\nचुनाव में पायेट भा झोरा सियाये वाला झंडा ना ह।\nउल्टा -सीधा जनि फहरायी।\nरउवाँ एकर मरम ना जानब।\nदेखब ना! आंधी-तूफान के ख़िलाफ़\nइ खुदे फहरि जायी।\nतिरंगा त आकाश में फहरेला\nखम्भा काहे जमीन में गाड़ल जाला।\nकाहे कि पाताल से लेके आकाश तक सगरो हमरे ह।\nइहे संपूर्ण आजादी के पहिचान ह, संप्रभुता के जान ह,\nहमार देश के संविधान ह।\nआज हम धाधातानी, उतरातानी, अगरातानि।\nआज़ादी मिलला पर हमारा देश बहुत तरक्की कइलस।\nएमें कउनों शक़ सुबहा नइखें कि जहवाँ सुई ना बनत रहे,\nउहवाँ कल कारखाना चलत बा।\nइ वैज्ञानिकन, इंजीनियर आ किसानन के\nधरम आ ईमान ह\nना त लोकतंत्र के पहरुवन के देखते बानी।\nलक्ष्मीबाई से चलिके फूलन देवी तक आ गइनी इहा सभने।\nसजाव दही अस\nजमल कहतरी में से सांसद, विधायक निधिके खखोर-खखोर के\nद्दूटि के खात बानि इहा सबने।\nवाह रे! हमनी के लाचारी\nसचहू! एतना ना फइलल रहित\nआज़ादी के शहीद सपनों में ना सोचले होइहे कि\nसोना के चिरई\nकहावे वाला देश में\nअपना भूखल जिदियाइल बेटी के ख़ातिर\nतावा पर पकवे ख़ातिर\nएगो आटा के चिरइयों\nमहँग हो जायी\nइ देश ! एक दिन।


भई गति साँप छुछुन्दर जइसी – टटका खबर\nMay 26, 2018 नेशनल हेराल्ड, राहुल गाँधी, सोनिया गाँधी\nदिल्ली, 26 मई. कांग्रेस के मौजूदा अध्यक्ष राहुल गाँधी आ पुरनकी अध्यक्षा सोनिया गाँधी का मूड़ी पर लटकल नेशनल हेराल्ड गड़बड़ घोटाला के मामिला आजु नाजुक दौर में चहुँप गइल जब दिल्ली के एडिशनल चीफ जुडिशियल मजिस्ट्रेट डॉ स्वामी के दरखास्त करतो उनुका के एह बाति के इजाजत दे दिहलिं कि स्वामी अपना गवाही में ओह कागजातन के पेश कर सकेलें आ ओकनी के संबंधित अधिकारियन के बोलवा के प्रमाणित करा सकेलें. पिछला दू बरीस से अदालती रस्साकसी चलत आवत रहुवे जवना में सोनिया राहुल के वकील स्वामी के विरोध करत रहलें. साथही अदातल इहो कहलसि कि 21 जुलाई से शुरु होखे वाला बहस आ सगरी मामिला एक बरीस का भितरे निपटा लेबे के पड़ी.\nअसल में भइल ई रहे कि जब दिसम्बर 2015 में दिल्ली हाई कोर्ट सोनिया राहुल के अदालत में हाजिर होखे के आदेश दिहलसि त ओकरा के रोकवावे ला एह लोग के बकील मंडली हड़बड़ी में सुप्रीम कोर्ट में बहुते तरह के दस्तावेज दाखिल करा दिहलन आ ओही दस्तावेजन का सहारे अब डॉ स्वामी अब एह लोग के कटघरा में खड़ा करावे में सफल हो जइहें.\nअगर सोनिया राहुल ओह दस्तावेजन के सही बतइहें त आरोप अपने साबित हो जाई आ अगर झूठ कहीहें त अदालत से झूठ बोले के अपराधी हो जइहें. देखल जाव कि कांग्रेसी वकील मंडली एह कानूनी दलदल से कइसे निकालत बाड़ें सोनिया-राहुल के.\nआईपीएल सट्टेबाजी मामिला में अरबाज खान के समन जारी